Mame typoetory tonyohse eya Eriseu enehse . Tytapyĩ tao Eriseu nexiase , Izyraeu tõ tamuximãkõ maro , oturũko . Mame oehpyra ro tuisa nenyokyhpyry ahtao ynara tykase Eriseu tamuximãkomo a : — Mokyro ahno etapahpono a jetapapõko mana seromaroro typoetory a . Tooehse ynororo ahtao sẽ etapuru apurutoko omõpyra aehtohme . Mokyro mykapo tuisa roropa oehnõko mana , tykase .
